Diari Oficial de la Generalitat Valenciana


Sumari del DOGV 2146, del 17-11-1993 (1993/829774)

ORDRE de 27 d'octubre de 1993, de la Conselleria d'Administració Pública per la qual s'homologa la modificació dels estatuts de la Mancomunitat de l'Alacantí , per haver-s'hi adherit el municipi d'Agost.
-----------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/10/27/(1)/dof/vci/html**

### Dades del document

Número de DOGV
:   2146

Data del DOGV
:   17-11-1993

Secció del DOGV
:   DISPOSICIONS GENERALS

Número del document
:   1993/829774


Data del document
:   27-10-1993

Organisme emissor
:   Conselleria d'Administració Pública

Tipus de document
:   Ordre

Correcció d'errades

Ordre de 27 d'octubre de 1993, de la Conselleria d'Administració Pública per la qual s'homologa la modificació dels estatuts de la Mancomunitat de l'Alacantí, per haver-s'hi adherit el municipi d'Agost.  
La Mancomunitat de l'Alacant, de la província d'Alacant, ha aprovat la modificació dels seus estatuts per haver sol·licitat l'adhesió el municipi d'Agost.  
Remesos l'expedient tramitat i els estatuts aprovats a aquesta conselleria, s'ha observat que compleixen en lots els seus termes la legislació vigent, i no s'hi ha advertit cap infracció de l'ordenament jurídic ni detriment de les competències d'aquesta comunitat autònoma ni interferència en el seu exercici.  
Per tot això, d'acord amb el que disposa el Reial Decret 695/1979, de 13 de febrer, de transferències, en relació amb el Decret de la Presidència de la Generalitat Valenciana 10/1985, de 21 de juny,  
ORDENE  
Article únic  
S'homologa la modificació dels estatuts de la Mancomunitat de l'Alacantí, en haver-s'hi adherit el municipi d'Agost i haver-se acreditat en l'expedient la legalitat de les actuacions.  
València, 27 d'octubre de 1993  
El Conseller d'Administració Pública,  
LUIS BERENGUER FUSTER  
ANNEX  
Estatuts de la Mancomunitat de l'Alacantí  
TITOL PRIMER  
Disposicions generals  
Article primer  
La Mancomunitat de l'Alacantí, constituïda amb aquesta denominació, inclou els municipis d'Alacant, el Campello, Mutxamel, San Juan de Alicante, San Vicente del Raspeig i Agost i és una continuació i ampliació de la Mancomunitat Urbanística i de Serveis dels Ajuntaments d'Alacant, el Campello, Mutxamel, San Juan de Alicante i San Vicente del Raspeig.  
Article segon  
La Mancomunitat de l'Alacantí és una entitat local, intermunicipal i voluntària, de caràcter urbanístic i de serveis amb personalitat jurídica pròpia i plena capacitat per al compliment dels seus fins.  
Article tercer  
1. La capitalitat i el lloc de radicació dels òrgans de govern i administració de la mancomunitat s'estableix a la ciutat d'Alacant, carrer d'Itàlia, número 12, planta 4, lletra A.  
2. Per traslladar la capitalitat de la mancomunitat des de la ciutat d'Alacant a un altre municipi s'hauran de seguir tots els tràmits exigits per a la modificació dels estatuts; no obstant això, per modificar el domicili dins de l'esmentada ciutat serà suficient amb l'acord de la Junta Rectora, la publicació de l'acord en els mateixos llocs on es publicaren o anunciaren aquests Estatuts i la inscripció en el Registre d'Entitats Locals.  
Article quart  
L'objecte i la finalitat de la mancomunitat és la confecció i realització conjunta dels plans, els projectes, les obres, les instal·lacions, els serveis i les activitats en general, sia urbanístics sia ordinaris, que afecten tots els municipis o diversos que la integren, en els termes que es concreten en indicar-se les seues competències.  
Article cinquè  
La mancomunitat es crea per temps il·limitat, sense perjudici dels supòsits previstos d'adhesió d'altres municipis, de separació d'algun dels que la integren i de la seua extinció.  
Article sisè  
1. Corresponen a la mancomunitat, dins de l'esfera de les seues competències, totes les potestats i facultats exorbitants que li reconeix la legislació i les altres que li atribuesca en el futur, d'acord amb el que estableix l'article 4.2 de la Llei 7/1985, de 2 d'abril, i altres normes aplicables.  
2. En la mesura que no contravinga les lleis, la mancomunitat podrà exercir les, seues potestats i facultats exorbitants fins i tot enfront dels municipis i els ajuntaments que la integren.  
3. En els supòsits que la mancomunitat no tinga potestat per aconseguir algun dels seus fins, dins de l'àmbit de les seues competències, i els municipis sí que la tinguen reconeguda, podrà instar-los perquè la deleguen o l'exerciten al seu favor, segons convinga en cada cas, en les condicions que establesquen les lleis i que acorden les parts interessades.  
Article setè  
1. Els Plens dels respectius ajuntaments designaran, cadascun i entre els seus regidors, dos representants dels seus municipis per a la mancomunitat, que seran vocals i membres de la Junta Rectora d'aquesta. També podran designar, individualment i per als casos d'absència, un suplent per a cada titular.  
2. Després d'efectuades les designacions dels representants dels distints ajuntaments a la mancomunitat, en la mateixa sessió en què, de conformitat amb les normes vigents, nomenen la resta de representants dels altres organismes on hagen d'estar representats, seran trameses les respectives credencials al president de la mancomunitat, el qual, en el termini màxim de deu dies comptadors des de l'endemà del dia en què finalitze el termini en què els ajuntaments nomenen els seus representants, convocarà els designats perquè assistesquen a la sessió constitutiva de la Junta de la mancomunitat, la qual haurà de tenir lloc en el termini màxim dels deu dies següents al de la convocatòria.  
Article vuitè  
1. Els vots per a l'adopció dels acords dels òrgans col·legiats de la mancomunitat es distribuiran entre els representants dels municipis que la integren, i s'adaptaran al règim general o als règims especials de participació que s'aproven. Cada distribució de vots es tindrà en compte fins que es modifique, fins i tot quan es tracte de modificar aquesta distribució.  
2. Als representants de cada municipi se'ls assignaran els vots que els corresponguen, per aplicació de la regla proporcional directa, tenint en compte, per a l'adopció dels acords sobre assumptes sotmesos al règim general, la població de dret que figure en el padró municipal d'habitants i l'import del pressupost anual, amb idèntic valor per als dos factors, i, per als assumptes sotmesos a un règim especial, la repercussió econòmica municipal que produesca cadascun d'aquests. El nombre total de vots assignat als representants de cada municipi serà enter i parell.  
3. Mentre que no es dispose expressament una altra cosa, s'entendrà que els assumptes i les corresponents votacions estan sotmesos al règim general, i que els vots assignats a cada municipi, quan intervinguen els dos representants, s'hauran de dividir entre aquests per parts iguals. Es competència de cada ple municipal distribuir els vots que corresponguen als respectius municipis, entre els seus representants.  
4. El vot de cadascun dels representants dels municipis és personal i indelegable.  
Article novè  
El nombre de vots a què cada representant dels ajuntaments té dret, podrà modificar-se quan els factors tinguts en compte per fixar-los es modifiquen.  
Article deu  
La mancomunitat exercirà les seues competències en els termes establerts en la legislació de l'Estat i de la Comunitat Autònoma Valenciana sobre les competències dels municipis i de les mancomunitats municipals, amb les limitacions assenyalades pels esmentats municipis i altres entitats de les quals procedesquen les competències mancomunades i en correlació amb la finalitat que figura en l'article 4 d'aquests estatuts.  
Article onze  
1. Les competències inicials de la mancomunitat són les següents:  
a) Assistència tècnica als municipis mancomunats.  
b) Recollida de gossos i gats del carrer.  
c) Desinfecció, desinsectació, fumigació i desratització.  
d) Estació depuradora de la muntanya Orgègia i les obres i serveis complementaris d'aquesta.  
e) Activitats culturals i esportives.  
f) Formular avanços de plans i avantprojectes parcials que servesquen d'orientació a la redacció dels plans municipals d'ordenació sobre les bases acceptades en principi.  
g) Sol·licitar que es formule o redacte un pla director territorial de coordinació, intervenir-ne en l'elaboració i, en el supòsit que se li encomane, redactar-lo.  
2. A més de les actuacions corresponents a les competències inicials, la mancomunitat podrà desenvolupar unes altres en les següents matèries:  
a) Patrimoni històrico-artístic.  
b) Protecció del medi ambient.  
c) Proveïments, escorxadors, fires, mercats i defensa d'usuaris i consumidors.  
d) Protecció de la salubritat pública.  
e) Participació en la gestió de l'atenció primària de la salut.  
f) Cementeris i serveis fúnebres.  
g) Prestació dels serveis socials i de promoció i reinserció social.  
h) Subministrament d'aigua.  
i) Clavegueram.  
j) Tractament d'aigües residuals.  
k) Tractament de residus sòlids.  
l) Transport públic de viatgers.  
m) Instal·lacions culturals i esportives.  
n) Ocupació del temps lliure.  
o) Turisme.  
p) Redactar plans municipals d'ordenació urbana de conjunt, sia generals, parcials o d'un altre tipus, sempre que afecten més d'un terme municipal de l'àmbit territorial de la mancomunitat.  
q) El desenvolupament i la gestió dels assumptes de la competència urbanística municipal que afecten, com a mínim, els territoris de dos municipis mancomunats.  
r) Realitzar obres d'infrastructura i dotació de serveis en àrees o polígons determinats d'actuació urbanística.  
s) Promoure i gestionar urbanitzacions.  
t) Elaborar i executar el planejament de caràcter intermunicipal.  
u) Executar o conservar obres urbanístiques i desenvolupar serveis complementaris en àrees o polígons que pertanyen a més d'un terme municipal, quan es constituesquen nous nuclis urbans.  
3. Els òrgans competents dels ajuntaments afectats hauran d'autoritzar cada actuació concreta que realitze la mancomunitat en les matèries indicades en el número 2 anterior.  
4. La mancomunitat pot assumir també les competències similars o complementàries que, sobre els mateixos assumptes i matèries, li transferesquen o encomanen altres entitats distintes dels municipis, en els casos i en la forma que establesquen les lleis.  
Article dotze  
Els municipis integrats en la mancomunitat podran transferir a aquesta la titularitat o sols el mer exercici de les competències indicades en l'article anterior o les relatives a les activitats complementàries.  
TITOL TERCER  
Organització  
Article tretze  
1. Els òrgans necessaris de govern i administració de la mancomunitat són:  
a) La Junta Rectora.  
b) El president, que ho serà també dels seus òrgans col·legiats.  
c) Dos vice-presidents.  
2. També podran crear-se una comissió de govern i uns òrgans complementaris que tinguen com a funció estudiar, emetre informe o consultar els assumptes que s'hagen de sotmetre a la decissió de la Junta Rectora. En qualsevol cas, es crearà la Comissió Especial de Comptes.  
Article catorze  
La Junta Rectora és l'òrgan suprem de govern i administració de la mancomunitat, a la qual representa i personifica.  
La junta estarà integrada pels dos vocals representants de cadascun dels municipis associats i pel secretari. Sols els vocals són membres de la Junta.  
Article quinze  
1. La Comissió de Govern està integrada per un d els dos representants de cadascun dels municipis mancomunats.  
2. Si no hi ha acord exprés dels plens dels ajuntaments en sentit contrari, s'entendrà designat com a vocal de la Comissió de Govern el representant del municipi que figure en primer lloc en l'acord de nomenament dels dos representants en la mancomunitat.  
Article setze  
El president i cadascun dels vice-presidents seran elegits per la Junta Rectora, d'entre els sens membres, en la sessió constitutiva i en successives votacions, per l'ordre indicat, i el seu mandat tindrà la mateixa durada que l'esmentada Junta, llevat que aquesta acorda substituir-lo abans.  
En cas d'empat, es designarà per al càrrec corresponent el vocal els vots del qual procedesquen dels representants dels ajuntaments que efectuen més aportacions econòmiques generals i, si persisteix l'empat, la designació es farà per sorteig entre els vocals empatats.  
Article disset  
1. El mandat dels vocals de la Junta Rectora serà el mateix que el dels regidors i perdran aquesta condició quan deixen de ser regidors o quan els ajuntaments als quals representen els substituesquen per altres de la mateixa forma en què van ser designats.  
2. Finalitzat el mandat dels regidors i, en conseqüència, dels membres de la Junta Rectora, aquests continuaran les seues funcions sols per a l'administració ordinària fina a la constitució dels nous ajuntaments.  
3. Immediatament després de constituïts els nous ajuntaments, de forma automàtica i sense solució de continuïtat, ocuparà provisionalment la presidència de la mancomunitat el nou alcalde de l'ajuntament del municipi que té la capitalitat i, si no hi ha, aquell que desenvolupe les seues funcions temporalment. Si durant el període entre aquest moment i el de la constitució de la nova junta rectora de la mancomunitat, calgués adoptar algun acord sobre assumptes la competència dels quals la té l'esmentat òrgan, aquest convocarà els alcaldes dels altres ajuntaments i es constituiran en comissió executiva provisional, la qual adoptarà les decisions pertinents, sempre dins dels límits de l'administració ordinària.  
4. La mesa d'edat estarà constituïda pel vocal de més edat i pel més jove i actuarà com a secretari el de l'esmentada entitat.  
Article divuit  
Les atribucions de la junta rectora, la comissió de govern, el president i els vice-presidents no regulades en aquests estatuts o en el reglament orgànic de la mancomunitat, seran, sempre que siguen aplicables i amb les adaptacions necessàries, les establertes per al ple, la comissió de govern, l'alcalde-president i els tinents d'alcalde de l'ajuntament, respectivament, en el Reial Decret 2568/1986, de 28 de novembre, pel qual s'aprova el Reglament d'Organització, Funcionament i Règim Jurídic de les Entitats Locals.  
Article dinou  
Sense perjudici del que disposa l'article anterior, són atribucions específiques de la Junta Rectora:  
a) Proposar l'adhesió de nous municipis a la mancomunitat, la separació d'algun dels que la integren, la dissolució d'aquesta i, quan les propostes procedesquen de tercers, emetre'n informe.  
b) Proposar i, si escau, emetre informe de la modificació dels estatuts.  
c) Aprovar els percentatges de les aportacions econòmiques dels municipis a la mancomunitat.  
d) Designar el president i els vice-presidents de la mancomunitat.  
e) Aprovar les regles que s'han d'aplicar per concretar la distribució dels vots a què tan referència els números 2 i 3 de l'article 8.  
TITOL QUART  
Funcionament  
Article vint  
Les sessions que celebren els òrgans de la mancomunitat, llevat que s'acorda en sentit contrari, no seran públiques.  
Article vint-i-u  
1. Només s'efectuarà una convocatòria per a cada sessió.  
2. En el supòsit que en el dia i l'hora assenyalats per a la sessió, no compareguen suficients membres de l'òrgan de què es tracte, o que en un moment determinat el nombre d'assistents necessaris per continuar-la o per adoptar acords vàlids no siga suficient, el president la considerarà no celebrada o acabada i el secretari farà constar aquesta circumstància, amb les altres reglamentàries, per diligència o en l'acta, segons el que procedesca en cada cas.  
3. Per a tractar els assumptes no decidits o vistos, inclòs el tom obert de paraules si figura en l'ordre del dia, es convocarà una altra sessió amb el termini màxim de set dies.  
Article vint-i-dos  
1. Per a la vàlida constitució de la Junta Rectora es requereix l'assistència d'un terç del nombre legal de membres de la mancomunitat que mai no podrà ser inferior a tres, o tenir una representació inferior a un terç del nombre de vots que corresponga als representants de tots els municipis interessats en els assumptes de què es tracte. En tot cas, es requereix l'assistència del president i del secretari de la mancomunitat o de qui legalment els substituesquen.  
2. Idèntics criteris als indicats en el número anterior s'aplicaran per a la vàlida constitució de la Comissió de Govern, amb variació de les circumstàncies en atenció a la distinta composició.  
Article vint-i-tres  
Tots els membres dels òrgans col·legiats de la mancomunitat tindran dret a veu en les sessions que se celebren; no obstant això, per a l'adopció d'acords que recaiguen sobre assumptes sotmesos a un règim especial, només tindran dret a vot els representants dels municipis interessats a qui se'ls haja reconegut.  
Article vint-i-quatre  
1. El sistema normal de votació serà l'ordinari, quan tots els votants tinguen el mateix nombre de vots i el nominal, en els altres casos.  
2. No es podrà fer ús de la votació secreta en els supòsits en què no tinguen tots els votants el mateix nombre de vots.  
Article vint-i-cinc  
1. Per al còmput de les majories, quan tots els votants tinguen el mateix nombre de vots, s'aplicaran les regles establertes en l'article 99 del Reial Decret 2568/1986, de 28 de novembre.  
2. Quan els votants no tinguen el mateix nombre de vots, s'entendrà que hi ha majoria simple quan els vots afirmatius siguen més que els negatius, i majoria absoluta quan els vots afirmatius siguen més de la meitat dels que corresponguen al nombre legal dels seus membres.  
3. En el supòsit previst en el número anterior, s'entendrà que existeix la majoria que requereix l'article 47.2 de la Llei 7/1985, de 2 d'abril, quan els vots afirmatius igualen o superen els dos terços dels vots que corresponguen al nombre de fet de membres que integren la mancomunitat i, en qualsevol cas, siguen més de la meitat dels que. corresponen al nombre legal dels seus membres.  
Article vint-i-sis  
En allò que no disposen aquests estatuts ni el reglament orgànic de la mancomunitat, s'aplicaran, dins de les respectives competències, les normes de l'Estat o de la Comunitat Autònoma Valenciana, que regulen el funcionament dels òrgans col·legiats de les entitats locals, amb les adaptacions necessàries en cada cas.  
TITOL CINQUE  
Procediment i règim jurídic  
Article vint-i-set  
1. Quant al procediment i règim jurídic, els òrgans de la mancomunitat adaptaran les seues actuacions a les normes que figuren en el títol VI del Reial Decret 2568/1986, de 28 de novembre (llevat de l'article 146) o les que en el futur les substituesquen, i a les que dicten la Generalitat Valenciana o la pròpia mancomunitat, per tal de realitzar les adaptacions pertinents i en l'àmbit de les respectives competències.  
2. El procediment i el règim jurídic al·ludits en el número anterior inclouen les següents matèries:  
2.1. Procediment administratiu:  
2.1.1. Normes generals.  
2.1.2. Del registre de documents.  
2.1.3 . Dels expedients.  
2.1.4. Dels interessats en els expedients i de les repercussions i abstencions.  
2.1.5. Dels honors i distincions.  
1.1.6. De les comunicacions i notificacions.  
2.2. De la publicitat i la constància dels actes i acords:  
2.2.1. De la publicitat dels actes i els acords.  
2.2.2. De la formalització de les actes i els certificats.  
2.3. Règim Jurídic:  
2.3.1. De l'execució dels actes i acords.  
2.3.2. De les reclamacions i recursos contra els actes i acords de les corporacions locals.  
2.3.3. De la impugnació jurisdiccional dels actes i acords de les entitats locals per part de l'administració de l'Estat o per les comunitats autònomes.  
2.3.4. De la revisió dels actes en via administrativa.  
2.3.5. De l'exercici d'accions.  
2.3.6. Dels conflictes d'atribucions i competències.  
2.4. Responsabilitat de les entitats locals.  
TITOL SISE  
Personal  
Article vint-i-vuit  
1. La plantilla de la mancomunitat ha d'incloure totes les places i llocs de treball reservats als funcionaris de carrera, al personal laboral i als funcionaris eventuals.  
2. El personal dels ajuntaments mancomunats sols pot ocupar els llocs de treball de la mancomunitat en règim d'acumulació, comissió de serveis i comptabilitat autoritzada o en els altres establerts legalment, en la forma que es regule en cada cas.  
3. Amb independència dels convenis, els acords i les normes pels quals es regeixen les relacions entre la mancomunitat i els ajuntaments que la integren, aquesta pot encomanar al seu personal la realització de treballs en qualsevol lloc del seu àmbit territorial, fins i tot a les oficines dels esmentats ajuntaments, quan aquests ho autoritzen.  
TITOL SETE  
Patrimoni  
Article vint-i-nou  
1. El patrimoni de la mancomunitat està constituït pel conjunt dels seus béns, drets i accions. Amb aquest motiu s'haurà de formar un inventari, d'acord amb el que disposa la legislació vigent.  
2. No obstant el que disposa el número anterior, la participació de cada entitat mancomunada en aquest patrimoni es fixarà en funció del finançament de les despeses, i assenyalarà els coeficients aplicables a cada bé o dret.  
Article trenta  
Les aportacions extraordinàries dels municipis que s'incorporen a la mancomunitat, amb posterioritat a la seua constitució, vindran determinades pel percentatge que els corresponga en el patrimoni efecte al servei o programes del qual es tracte, en funció dels criteris aprovats per a aquests. Aquestes aportacions tindran el mateix caràcter i destinació que els sobrants d'aportacions municipals, resultants de la liquidació dels pressupostos anuals.  
TITOL VUITE  
Hisenda  
Article trenta-u  
La Hisenda de la mancomunitat estarà constituïda pels següents recursos:  
a) Ingressos de dret privat.  
b) Subvencions i altres ingressos de dret públic, acceptats per la mancomunitat.  
c) Taxes i preus públics per la prestació de serveis o realització d'activitats competència de les quals hagués assumit. '  
d) Contribucions especials per l'execució d'obres o per a l'establiment, l'ampliació o la millora de serveis, la realització o prestació dels quals hagués assumit.  
e) Aportacions econòmiques obligatòries, de règim general o especial, dels municipis mancomunats.  
f) Ingressos procedents d'operacions de crèdit.  
g) Multes.  
h) Qualsevol altre ingrés que es determine o s'establesca a favor de les mancomunitats per disposicions legals o reglamentàries.  
Article trenta-dos  
1. L'activitat econòmico-financera de la mancomunitat es regularà per allò establert en els títols I, IV i VI de la Llei 39/1988, de 28 de desembre, i les normes reglamentàries que la despleguen.  
2. Per a l'establiment, ordenació, liquidació i recaptació dels recursos expressats en els apartats e), d) i g) de l'article anterior, la mancomunitat aprovarà les corresponents ordenances, l'àmbit territorial d'aplicació de les quals serà el dels municipis beneficiats per les obres o serveis.  
3. Els municipis hauran de facilitar a la mancomunitat tota la informació precisa per a la liquidació dels recursos compresos en l'article 31.  
Article trenta-tres  
1. Les aportacions municipals a les quals es refereix l'article 31, e), tindran el caràcter de pagaments prioritaris, per analogia amb allò disposat en l'article 168 de la Llei 39/1988. L'ingrés d'aquestes es realitzarà- de la forma i en els terminis que es determine en les bases d'execució del pressupost anual.  
2. Els ajuntaments mancomunats atorgaran poder notarial, tan ampli i suficient com en dret procedesca, a favor del president de la mancomunitat, perquè, en el supòsit de no ingressar les seues aportacions, després del requeriment documentalment acreditat, puga percebre's de la Generalitat Valenciana, amb càrrec a la participació en els impostos de l'Estat, l'import dels dèbits expressats en un certificat de descobert subscrita per l'interventor de la mancomunitat. L'acord d'atorgament de l'esmentat poder haurà de ser aprovat pels ajuntaments, simultàniament a l'aprovació dels Estatuts de la mancomunitat.  
Article trenta-quatre  
1. Les aportacions obligatòries dels ajuntaments seran les que resulten dels pressupostos aprovats per la Junta Rectora, o bé de les seues modificacions.  
2. En el tràmit d'exposició pública dels expedients pressupostaris, els ajuntaments mancomunats podran comparèixer i al·legar allò que estimen procedent. Amb aquest fi, en el termini dels cinc dies següents a l'aprovació inicial d'aquests, es remetrà als ajuntaments còpia del pressupost, dels estats de finançament i de les bases d'execució.  
3. Llevat que circumstàncies excepcionals ho impedesquen, el pressupost haurà d'aprovar-se inicialment abans del 15 de setembre de cada any.  
4. Del resultat de la liquidació pressupostària de cada any, es practicarà una distribució entre els ajuntaments mancomunats. Si d'aquesta sobra capital d'aportacions, s'abonarà en un compte a favor dels ajuntaments corresponents, i s'utilitzarà després per a compensar aportacions futures. D'altra banda, si resulta una diferència a favor de la mancomunitat, haurà de ser ingressada per cada ajuntament en el termini d'un mes des de la notificació de l'acord de distribució.  
5. El manteniment de la situació de deutor a la mancomunitat de les aportacions d'un pressupost per part d'un ajuntament mancomunat, per un termini superior a un any des que aquest haja finalitzat, serà suficient per a iniciar la separació definitiva de la mancomunitat, sense perjudici de l'acció a la qual es refereix el paràgraf 2n de l'article anterior.  
Article trenta-cinc  
1. Els percentatges de les aportacions obligatòries dels ajuntaments per a finançar l'import de les despeses sotmeses al règim general de participació, es fixaran en proporció directa al nombre d'habitants de dret que figure en els respectius padrons municipals d'habitants i a l'import dels seus pressupostos anuals, assignant un 50% de la despesa a cadascú de tals elements de repartiment.  
2. Els percentatges de les aportacions municipals esmentades en el número anterior s'actualitzaran preceptivament amb ocasió de l'elaboració del primer pressupost de la mancomunitat que s'aprove en cada mandat dels seus representants, i si algú d'aquests ho sol·licita anualment.  
3. Fins que no s'aproven els nous percentatges, s'aplicaran, en tot cas, els últims aprovats.  
Article trenta-sis  
1. Els percentatges de les aportacions obligatòries dels ajuntaments per a finançar l'import de les despeses sotmeses a un règim especial de participació, s'establiran en proporció als elements, als índex, als mòduls o a les circumstàncies que per a cada obra, servei o programa s'establesquen.  
2. Els percentatges de les aportacions municipals als quals es refereix el número anterior es concretaran abans d'incloure les despeses en els pressupostos o, si hi manca, en les bases d'execució d'aquests. I, a petició de qualsevol representant municipal, s'actualitzaran cada any i, si les noves circumstàncies produïren modificacions superiors al quinze per cent del percentatge d'alguna aportació municipal, en qualsevol moment.  
3. Mentre no s'aproven els nous percentatges especials, s'aplicaran els últims aprovats d'aquest tipus.  
Article trenta-set  
Quan així ho sol·liciten les entitats financeres amb les quals es contracten operacions de crèdit, els municipis beneficiats per l'obra, el servei o el programa del qual es tracte, podran actuar com a avaladors de tals operacions.  
TITOL NOVE  
Dissolució o modificació de la mancomunitat o variació dels seus estatuts  
Article trenta-vuit  
1. Per a la dissolució o la modificació de la mancomunitat, inclosa l'adhesió d'altres municipis o la separació d'algun dels que la integren o dels seus Estatuts, se seguirà el procediment establert en la legislació bàsica estatal, en les normes que dicte la Comunitat Autònoma Valenciana en el seu desenvolupament i en les que aprove la mancomunitat.  
2. En compliment de la legislació bàsica estatal i sense prejudici de la normativa que aprova la Generalitat Valenciana, el procediment referit en el número anterior requereix el compliment dels següent tràmits:  
a) Elaboració i aprovació inicial dels nous estatuts o de les modificacions dels anteriors per la Junta Rectora de la mancomunitat.  
b) Informació pública durant un mes, amb inserció dels anuncis en el Butlletí Oficial de la Província d'Alacant i en els taulers de tots els ajuntaments.  
c) Informe dels òrgans competents de l'Estat, de la Generalitat Valenciana i de la Diputació Provincial d'Alacant.  
d) Aprovació provisional de la Junta Rectora de la mancomunitat. En l'esmentada aprovació no es podran recollir modificacions substancials dels estatuts sotmesos a informació pública, llevat que es repetesquen aquest tràmit i els que li hagen succeït.  
e) Aprovació pels plens de tots els ajuntaments interessats, amb el vot favorable de la majoria absoluta del nombre legal de membres de cadascun d'aquests.  
f) Remesa de certificats dels acords adoptats per la Junta Rectora de la mancomunitat, per l'òrgan competent de la Diputació Provincial i pels plens dels ajuntaments, i també d'un exemplar dels estatuts aprovats, a les administracions de l'Estat i de la Comunitat Autònoma Valenciana, a l'efecte previst en l'art. 56 de la Llei 7/1985, de 2 d'abril.  
g) Transcorreguts els quinze dies als quals es refereix l'art. 65.2 de la Llei 7/1985, de 2 d'abril, s'hauran de publicar íntegrament els nous Estatuts o les seues modificacions en el Diari Oficial de la Generalitat Valenciana i en el Butlletí Oficial de la Província i anunciar aquesta publicació en el Boletín Oficial del Estado.  
h) Sol·licitar la inscripció de les modificacions de la mancomunitat i dels seus estatuts en el Registre d'Entitats Locals i en tots aquells en els quals així s'establesca.  
Article trenta-nou  
Els municipis que se separen de la mancomunitat abans del termini previst en els estatuts o sense haver complit els compromisos assolits respondran dels perjudicis que ocasionen a l'esmentada entitat o a la resta de municipis que la formen.  
TITOL DEU  
Extinció de la mancomunitat  
Article quaranta  
1. La mancomunitat s'extingirà o es dissoldrà per les causes següents:  
a) Perquè així ho disposen les lleis.  
b) Perquè ja s'hagen complert o hagen desaparegut tots els seus objectius.  
c) Perquè així ho acorden els municipis que la integren.  
2. En el supòsit d'extinció de la mancomunitat, per qualsevol causa, es procurarà, discretament, en la mesura que la legislació ho permeta i interesse al bé comú, integrar el seu personal fix en les plantilles dels seus ajuntaments i, si això no és possible o convenient i cal pagar, com a indemnització o en qualsevol altre concepte, cap quantitat de diners, fixa o periòdica, es distribuirà entre aquests en la proporció que corresponga.  
3. Quan s'extingesca la mancomunitat, la distribució de l'actiu o passiu del seu patrimoni s'efectuarà en la proporció que els municipis que la integren hagen participat amb aportacions i gaudit dels seus serveis. A aquests efecte, es nomenarà una comissió liquidadora, de la qual formarà part un representant de cada ajuntament mancomunat i a la qual podran prestar la seua col·laboració els assessors que es designen.  
DISPOSICIONS TRANSITORIES  
Primera  
Quan els representants d'alguns dels municipis mancomunats interessats ho sol·liciten, la mancomunitat podrà iniciar la realització o prestació de les obres o serveis de què es tracte, encara que manquen l'acord o el compliment d'altres requisits d'algun ajuntament, el qual no resultarà afectat per les activitats que es realitzen en el període provisional que transcórrega fins a la seua efectiva incorporació.  
Segona  
Amb caràcter excepcional i provisional, fins que es creen o proveesquen els llocs de treball de la plantilla de la mancomunitat, les funcions inajornables i d'ineludible compliment poden ser exercitades per personal dels ajuntaments mancomunats, sempre que, a més d'ajustar-se a les normes vigents en cada moment, presten la seua conformitat la Junta Rectora de la mancomunitat, els plens dels ajuntaments on presten servei les persones de les quals es tracte i les esmentades persones.  
DISPOSICIO DEROGATIVA  
Queden derogats els estatuts de la Mancomunitat Urbanística i de Serveis dels Ajuntaments d'Alacant, el Campello, Mutxamel, San Juan de Alicante i San Vicente del Raspeig, publicats en el Butlletí Oficial de la Província d'Alacant núm. 208, de 10 de setembre de 1986.  
DISPOSICIONS FINALS  
Primera  
La Mancomunitat de l'Alacantí se subroga en tots els drets i obligacions de la Mancomunitat Urbanística i de Serveis dels Ajuntaments d'Alacant, el Campello, Mutxamel, San Juan de Alicante i San Vicente del Raspeig.  
Segona  
En allò no previst en aquests estatuts i, si escau, en el reglament orgànic de la mancomunitat, seran d'aplicació la legislació de règim local, la general administrativa i la resta de l'ordenament jurídic espanyol, i també s'ha de respectar l'àmbit de les competències de l'Estat i de la Comunitat Autònoma Valenciana i la jerarquia de cada norma.  
Tercera  
Aquests estatuts entraran en vigor el següent dia hàbil al de la publicació en el Butlletí, Oficial de la Província d'Alacant.


Còpia Permalink ELI